****

**ประกาศ องค์การบริหารส่วนตำบลซับจำปา**

**เรื่อง สอบราคาจ้างเหมา โครงการถมดินพร้อมบดอัดแน่นสระเก็บกักน้ำป่าจำปีสิรินธร**

**หมู่ที่ 1 ต.ซับจำปา อ.ท่าหลวง จ.ลพบุรี**

……………………………….

ด้วย องค์การบริหารส่วนตำบลซับจำปา มีความประสงค์จะสอบราคาจ้างเหมาโครงการถมดินพร้อมบดอัดแน่นสระเก็บกักน้ำป่าจำปีสิรินธร หมู่ที่ 1 ต.ซับจำปา อ.ท่าหลวง จ.ลพบุรี รายละเอียดตามปริมาณงานและแบบแปลนที่กำหนด วงเงินงบประมาณ 430,000 บาท (สี่แสนสามหมื่นบาทถ้วน)

 ราคากลางของงานก่อสร้างในการสอบราคาครั้งนี้ เป็นเงินทั้งสิ้น 430,000 บาท (สี่แสนสามหมื่นบาทถ้วน)

 ราคากลางของทางราชการดังกล่าวไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคางานเองจะนำราคากลางของทางราชการมาปฏิเสธความรับผิดชอบหรือเรียกร้องค่าเสียหายในภายหลังมิได้

 **ผู้มีสิทธิเสนอราคาจะต้องมีคุณสมบัติดังนี้**

 1. ผู้เสนอราคาต้องเป็นผู้มีอาชีพรับจ้างงานที่สอบราคาจ้างดังกล่าว

 2. ผู้เสนอราคาเป็นบุคคลธรรมดา หรือ เป็นนิติบุคคล

 3. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือ หน่วยการบริหารราชการส่วนท้องถิ่น ในขณะที่ยื่นซองสอบราคา

 4. มีผลงานก่อสร้างประเภทเดียวกัน ในวงเงินไม่น้อยกว่า **50**% ปรากฏตามเอกสารสอบราคาจ้างเลขที่ **13/2558**

 5. ผู้เสนอราคาต้องไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 6. ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลซับจำปา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้าง ครั้งนี้

 **กำหนดดูสถานที่ก่อสร้าง**

 กำหนดดูสถานที่ก่อสร้าง และ รับฟังคำชี้แจงรายละเอียดเพิ่มเติม ในวันที่ **27 พฤษภาคม 2558** ระหว่างเวลา 08.30 น. ถึงเวลา 12.00 น. ณ องค์การบริหารส่วนตำบลซับจำปา หากท่านไม่สามารถไปดูสถานที่ก่อสร้างภายในวันและเวลาที่กำหนดทางองค์การบริหารส่วนตำบลซับจำปา ถือว่าได้รับทราบสถานที่ก่อสร้างและปัญหา อุปสรรคต่างๆ ดีแล้ว หากท่านมีปัญหาและอุปสรรคในการทำงานจะนำมาอ้างให้พ้นความรับผิดต่อองค์การบริหารส่วนตำบลซับจำปามิได้

 **กำหนดยื่นซองสอบราคา**

- วันที่ **22 พฤษภาคม 2558** ถึงวันที่ **4 มิถุนายน 2558** ในวันและเวลาราชการ ณ องค์การบริหารส่วนตำบลซับจำปา อำเภอท่าหลวง จังหวัดลพบุรี และ

 - วันที่ **5 มิถุนายน 2558** ตั้งแต่เวลา 08.30 น. ถึงเวลา 16.30 น. ณ ศูนย์รวมข้อมูลข่าวสารการซื้อ หรือการจ้างขององค์การบริหารส่วนตำบลระดับอำเภอ สำนักงานท้องถิ่นอำเภอท่าหลวง ที่ว่าการอำเภอท่าหลวง จังหวัดลพบุรี

/กำหนดเปิด

- 2 -

 **กำหนดเปิดซองสอบราคา** ในวันที่ **8 มิถุนายน 2558** ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ สำนักงานท้องถิ่นอำเภอท่าหลวง ที่ว่าการอำเภอท่าหลวง จังหวัดลพบุรี

 **การซื้อเอกสารสอบราคา**

 1. ผู้ซื้อเอกสารต้องแสดงเอกสารหลักฐานหรือสำเนา ให้กับองค์การบริหารส่วนตำบลซับจำปา เช่น ใบทะเบียนพาณิชย์ หนังสือบริคณห์สนธิ หนังสือจดทะเบียนห้าง ซึ่งผู้มีอาชีพโดยตรงต้องแสดงเอกสารหลักฐานในปีปัจจุบัน (พร้อมทั้งรับรองสำเนาถูกต้อง)

 2. สำเนาบัตรประจำตัวประชาชน (พร้อมทั้งรับรองสำเนาถูกต้อง)

 3. กรณีมอบอำนาจ หนังสือมอบอำนาจต้องมีสำเนาบัตรประจำตัวประชาชนผู้มอบอำนาจและผู้รับมอบอำนาจ (พร้อมทั้งรับรองสำเนาถูกต้อง)

 **ผู้สนใจติดต่อขอซื้อเอกสารสอบราคา** ในราคาชุดละ  **500** บาท ได้ที่องค์การบริหารส่วนตำบล ซับจำปา อำเภอท่าหลวง จังหวัดลพบุรี ตั้งแต่วันที่ **22 พฤษภาคม 2558** ถึงวันที่ **4 มิถุนายน 2558** ในวันและเวลาราชการ และ ในวันที่ **5 มิถุนายน 2558** ตั้งแต่เวลา 08.30 – 16.30 น. ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ สำนักงานท้องถิ่นอำเภอท่าหลวง ที่ว่าการอำเภอท่าหลวง จังหวัดลพบุรี หรือสอบถามทางโทรศัพท์หมายเลข 0-3678-8101 หรือ ดูรายละเอียดเพิ่มเติมได้จาก www.subjumpa.go.th หรือ [www.gprocurement.go.th](http://www.gprocurement.go.th)

 ประกาศ ณ วันที่ เดือน พฤษภาคม พ.ศ.2558

 ( นายเนตรนรินทร์ คำเรืองบุญ )

 นายกองค์การบริหารส่วนตำบลซับจำปา